કાંકરેજ તાલુકાના ઉંબરી ગામે 08 ઓકટોબરના રોજ જિલ્લા ભૂસ્તર શાસ્ત્રી સુભાષ જોષીએ ટીમ સાથે ઓચિંતો છાપો મારી બે હિટાચી મશીનો કબ્જે લીધા હતા. અને તા. 22 ઓકટોબરના રોજ હિટાચી મશીનના માલિકોને રૂપિયા 12,92,944નો દંડ ભરપાઇ કરવા નોટિસ આપી હતી. જે પૈકી એક હિટાચી મશીનના માલિક વિષ્ણુંભા ખેતુભા વાઘેલાએ ગુરૂવારે ગૂનો કબુલ કરતું સોગંધનામું કરી રૂપિયા 6,21,200નો દંડ ભરતા તે હિટાચી મશીન મુકત કર્યુ હતુ. જ્યારે બીજા માલિક સામે આકરા કાયદાકીય પગલા લેવામાં આવનાર છે.